Hvornår skal man refinansiere?
Hvornår dit lån skal refinansieres, kommer an på hvilket lån du har valgt. Dit F5 lån skal refinansieres hvert femte år, F3 hvert tredje, F1 hvert år, og F-kort hvert halve år. Hvis du ikke foretager dig noget, sker refinansieringen helt automatisk - du kan dog risikere at den automatiske refinansiering lander dig et lån til dårlige vilkår. Det er derfor altid bedst at man tager aktivt stilling til sin refinansiering, og evt. søger hjælp hos en uvildig økonomisk rådgiver, som har overblikket over de forskellige muligheder.